**ΟΔΗΓΙΕΣ ΣΥΓΓΡΑΦΗΣ**

**ΔΙΠΛΩΜΑΤΙΚΗΣ ΕΡΓΑΣΙΑΣ**

Θεσσαλονίκη 2021

Πίνακας περιεχομένων

[**Ι. ΟΔΗΓΙΕΣ ΜΟΡΦΟΠΟΙΗΣΗΣ ΤΟΥ ΚΕΙΜΕΝΟΥ** 3](#_Toc66373199)

[**Αρίθμηση Σελίδων** 3](#_Toc66373200)

[**Αρίθμηση Πινάκων, Εικόνων, Διαγραμμάτων** 3](#_Toc66373201)

[**Περιθώρια Σελίδας** 3](#_Toc66373202)

[**Διαστήματα** 3](#_Toc66373203)

[**Μέγεθος Γραμμάτων – Γραμματοσειρά** 3](#_Toc66373204)

[**ΙΙ. ΟΔΗΓΙΕΣ ΣΥΓΓΡΑΦΗΣ ΤΩΝ ΕΝΟΤΗΤΩΝ ΤΗΣ ΔΙΠΛΩΜΑΤΙΚΗΣ ΕΡΓΑΣΙΑΣ** 4](#_Toc66373205)

[**Περίληψη** 4](#_Toc66373206)

[**Abstract** 4](#_Toc66373207)

[**Ευχαριστίες** 4](#_Toc66373208)

[**Πίνακες** 4](#_Toc66373209)

[**1.** **Εισαγωγή** 5](#_Toc66373210)

[**2.** **Σκοπός της Έρευνας** 5](#_Toc66373211)

[**3.** **Υλικά και Μέθοδοι** 5](#_Toc66373212)

[**4.** **Αποτελέσματα** 6](#_Toc66373213)

[**5.** **Συζήτηση - Συμπεράσματα** 6](#_Toc66373214)

[**6.** **Προτάσεις *(προαιρετικά)*** 6](#_Toc66373215)

[**Βιβλιογραφία** 6](#_Toc66373216)

[I. Ελληνόγλωσση 7](#_Toc66373217)

[II. Ξενόγλωσση 7](#_Toc66373218)

[III. Διαδικτυακές πηγές 7](#_Toc66373219)

[**ΠΑΡΑΡΤΗΜΑ *(προαιρετικά)*** 8](#_Toc66373220)

[**ΥΠΕΥΘΥΝΗ ΔΗΛΩΣΗ ΠΕΡΙ ΜΗ ΛΟΓΟΚΛΟΠΗΣ** 8](#_Toc66373221)

**ΓΕΝΙΚΕΣ ΟΔΗΓΙΕΣ**

**Ι. ΟΔΗΓΙΕΣ ΜΟΡΦΟΠΟΙΗΣΗΣ ΤΟΥ ΚΕΙΜΕΝΟΥ**

### **Αρίθμηση Σελίδων**

Το εξώφυλλο, τα περιεχόμενα η περίληψη *(Ελληνική και Αγγλική),* οι ευχαριστίες, οι συντομογραφίες (ελληνικές και ξενόγλωσσες), οι κατάλογοι εικόνων, πινάκων, σχημάτων **δεν αριθμούνται.** Συνήθως χρησιμοποιείται λατινική αρίθμηση (i, ii, iii,…..n)

***Ο αριθμός σελίδας 1*** δίδεται στην πρώτη σελίδα του πρώτου κεφαλαίου της διπλωματικής εργασίας.

### **Αρίθμηση Πινάκων, Εικόνων, Διαγραμμάτων**

Οι πίνακες φέρουν αρίθμηση και τίτλο στο πάνω μέρος τους *(Ελληνική και Αγγλική)*, ενώ

Τα διαγράμματα, εικόνες, τα σχήματα φέρουν αρίθμηση και τίτλο *(Ελληνική και Αγγλική)* στο κάτω μέρος τους.

**Περιθώρια Σελίδας**

Το αριστερό και δεξιό περιθώριο της σελίδας μεγέθους Α4 πρέπει να είναι 3,2 και 2,4 εκατοστά αντίστοιχα. Η στοίχιση να είναι πλήρης στο κείμενο.

**Διαστήματα**

Το διάστημα ανάμεσα στις σειρές του κειμένου καθορίζεται σε 1,5 διάστιχο, όπως και του κειμένου που διαβάζετε αυτή τη στιγμή (ακριβώς 14 στ. – 1,5 διάστιχο). Πριν από κάθε νέα ενότητα ή υποενότητα, θα πρέπει να υπάρχει μια κενή γραμμή, που θα τη διαχωρίζει από την προηγούμενη, ενώ μετά τις επικεφαλίδες των Κεφαλαίων και Υποκεφαλαίων της Διπλωματικής Εργασίας, θα πρέπει να υπάρχουν δύο κενές γραμμές (μονό 1,0 διάστιχο).

Στην έναρξη Η αρχική σειρά της παραγράφου με κενό από το άκρο της σελίδας αριστερά, όπως συμβαίνει και με τις λοιπές σειρές του κειμένου.

**Μέγεθος Γραμμάτων – Γραμματοσειρά**

Το μέγεθος της γραμματοσειράς που χρησιμοποιείται για το κείμενο ορίζεται σε 12pt εκτός του τίτλου της εργασίας και των τίτλων των κεφαλαίων και των υποκεφαλαίων που προτείνεται να είναι 14pt (και σε κάθε περίπτωση όχι υπερβολικά μεγάλα ή μικρά). Η γραμματοσειρά προτείνεται να είναι Times New Roman, ή Arial ή Calibri.

 Η επιστημονική ονομασία (λατινική) των ειδών των έμβιων οργανισμών που αναφέρονται στο κείμενο της διπλωματικής εργασίας, θα πρέπει να παρατίθεται με *πλάγια στοιχεία* της ίδιας γραμματοσειράς που χρησιμοποιείται σε όλο το κείμενο.

 Κάθε κεφάλαιο ξεκινά από νέα σελίδα.

**ΙΙ. ΟΔΗΓΙΕΣ ΣΥΓΓΡΑΦΗΣ ΤΩΝ ΕΝΟΤΗΤΩΝ ΤΗΣ ΔΙΠΛΩΜΑΤΙΚΗΣ ΕΡΓΑΣΙΑΣ**

**Περίληψη**

Το σπουδαιότερο τμήμα μας εργασίας και αυτό που συνήθως διαβάζεται από όλους. Ο αναγνώστης θα πρέπει να μπορέσει μέσα από λίγες μόνο γραμμές (250 έως 400 λέξεις) να κατανοήσει το σκοπό, τη μεθοδολογία, τα αποτελέσματα, τους περιορισμούς, τις πρακτικές εφαρμογές και τα πρωτότυπα σημεία της έρευνας που διεξήχθη στo πλαίσιο της διπλωματικής εργασίας.

**Λέξεις Κλειδιά:** 4 έως 6 λέξεις που σχετίζονται με την διπλωματική εργασία και δεν υπάρχουν στον τίτλο, και μπορεί να επικεντρώνονται στο στόχο της εργασίας, τη μεθοδολογία, και τα αποτελέσματα *(βοηθούν τους ερευνητές να αναζητήσουν την εργασία διαδικτυακά).*

**Abstract**

**Στην περίληψη στην αγγλική γλώσσα** περιλαμβάνονται όλα όσα αναφέρονται ανωτέρω για την περίληψη στην ελληνική γλώσσα.

**Key Words:** περιλαμβάνονται μεταφρασμένες στην αγγλική, οι ίδιες λέξεις που χρησιμοποιήθηκαν στην ελληνική περίληψη.

**Ευχαριστίες**

Στην πρώτη παράγραφο αναφέρονται ευχαριστίες στον/ην επιβλέπων/ουσα Καθηγητή/τρια καθώς και στο προσωπικό του Εργαστήριο στο οποίο εκπονήθηκε η διατριβή και η χρονική περίοδος.

 Στη δεύτερη παράγραφο εκφράζονται οι ευχαριστίες του/ης συγγραφέα της διατριβής σε όλους όσοι συνέβαλαν με οποιονδήποτε τρόπο στην εκπόνηση της διατριβής.

**Πίνακες**

Ο Πίνακας Περιεχομένων καθώς και όλοι οι διευκρινιστικοί πίνακες προηγούνται του κυρίου μέρους της διπλωματικής εργασίας.

1. **Πίνακας Περιεχομένων**

Στον πίνακα περιεχομένων αναφέρονται τα Κεφάλαια και Υποκεφάλαια της διπλωματικής εργασίας με την σελίδα έναρξης του κάθε ενός από αυτά, ώστε να καθίσταται ευκολότερη η ανεύρεσή τους από τον αναγνώστη.

1. **Ελληνικές Συντομογραφίες**

Δίνεται πίνακας με αριστερά αναγραφόμενη την συντομογραφία και δεξιά την επεξήγηση π.χ.

|  |  |
| --- | --- |
| ΕΛ | Ελληνική Γλώσσα |

1. **Ξενόγλωσσες Συντομογραφίες**

Δίνεται πίνακας ξένων συντομογραφιών με αριστερά αναγραφόμενη την συντομογραφία και δεξιά την επεξήγηση π.χ.

|  |  |
| --- | --- |
| ΕΝ | English |

1. **Κατάλογος Εικόνων**

Δίνεται πίνακας με αναγραφόμενο τον αριθμό της εικόνας και τον τίτλο της σε Ελληνική και Αγγλική γλώσσα.

1. **Κατάλογος Πινάκων**

Δίνεται πίνακας με αναγραφόμενο τον αριθμό του Πίνακα και τον τίτλο του σε Ελληνική και αγγλική γλώσσα.

1. **Κατάλογος Σχημάτων**

Δίνεται πίνακας με αναγραφόμενο τον αριθμό του σχήματος και τον τίτλο του σε Ελληνική και αγγλική γλώσσα.

1. **Εισαγωγή**

Η εισαγωγή περιλαμβάνει γενικές πληροφορίες για τα επιστημονικά θέματα (topics) που πραγματεύεται η διπλωματική εργασία, καθώς και σύντομη ανασκόπηση της βιβλιογραφίας και έχει ως στόχο να εισάγει τον αναγνώστη στο επιστημονικό αντικείμενο, που πραγματεύεται η Διπλωματική Εργασία.

 Η εισαγωγή περιλαμβάνει την υφιστάμενη γνώση επί του επιστημονικού ερωτήματος και τα κενά σε αυτή καθώς και την αναγκαιότητα για περαιτέρω έρευνα.

 Η έκταση του κεφαλαίου της Εισαγωγής, και ο τρόπος διάρθρωσής του καθορίζονται από τη φύση του θέματος και κατόπιν συνεργασίας του/ης φοιτητή/τριας με τον/ην επιβλέποντα/ουσα καθηγητή/τρια.

 Η έκταση του κεφαλαίου της Εισαγωγής δεν θα πρέπει να υπερβαίνει το 20% -30% της διπλωματικής εργασίας. Προτείνεται να εμπεριέχεται στο ¼ του συνόλου των σελίδων της διπλωματικής εργασίας.

1. **Σκοπός της Έρευνας**

Ο σκοπός της διπλωματικής εργασίας περιγράφει το αντικείμενο της έρευνας (ή αλλιώς ***θέση και ανάπτυξη του προβλήματος***). Στο σκοπό της έρευνας θα πρέπει να αναφέρονται τα εξής (με τη σειρά που ακολουθούν):

1. προσδιορισμός του προβλήματος που εξετάζει η διπλωματική πτυχιακή εργασία
2. Ο σκοπός και οι στόχοι της διπλωματικής εργασίας.

1. **Υλικά και Μέθοδοι**

Περιλαμβάνεται η περιοχή έρευνας, οι πιθανές ειδικές συνθήκες, η ακριβής και λεπτομερής περιγραφή της έρευνας/μελέτης, ο πειραματικός σχεδιασμός, η δειγματοληψία, η συλλογή/λήψη δεδομένων/μετρήσεων, τα υλικά/όργανα και οι μέθοδοι ανάλυσης ή στατιστικής επεξεργασίας.

1. **Αποτελέσματα**

Παρατίθενται αναλυτικά τα αποτελέσματα/ευρήματα που προέκυψαν από την έρευνα/μελέτη σε πίνακες, γραφήματα, διαγράμματα, φωτογραφίες, χάρτες, σχήματα, κλπ. και παρουσιάζονται σε κείμενο, που θα περιλαμβάνει παραπομπές στα ανωτέρω.

1. **Συζήτηση - Συμπεράσματα**

Η συζήτηση αποτελεί και το ουσιαστικότερο μέρος της Διπλωματικής Εργασίας, όπου ο/η φοιτητής/τρια παρουσιάζει τη συμβολή της εργασίας του/της στην επιστήμη, μέσω της οποίας και αξιολογείται και κρίνεται η επιτυχία αυτής.

 Συζητούνται τα αποτελέσματα και περιγράφεται η σημαντικότητά τους σε σχέση με την ήδη προϋπάρχουσα γνώση και βιβλιογραφία επί του ερευνητικού θέματος ή ερωτήματος, και εξηγούνται όλα τα νέα συμπεράσματα/ευρήματα που προέκυψαν ως αποτέλεσμα της διπλωματικής εργασίας. Το κεφάλαιο της Συζήτησης πρέπει να συνδέεται με το κεφάλαιο της Εισαγωγής, υπό την έννοια των ερευνητικών ερωτημάτων/υποθέσεων που μελετήθηκαν στη διπλωματική εργασία και της βιβλιογραφικής ανασκόπησης. Στη Συζήτηση δεν επαναλαμβάνονται οι πληροφορίες που δίνονται στην Εισαγωγή, αλλά εξηγείται με ποιο τρόπο η έρευνα που πραγματοποιήθηκε συμβάλλει στην διερεύνηση του επιστημονικού ερωτήματος και αν τα ευρήματα της έρευνας μας συμφωνούν ή όχι με προγενέστερες σχετικές έρευνες. Επίσης ερμηνεύονται τα αποτελέσματα/ευρήματα της Διπλωματικής Εργασίας. Στόχος είναι να αναδειχθούν τα νέα στοιχεία της Διπλωματικής Εργασίας και η πιθανή καινοτομία αυτής σε σχέση με την ήδη υπάρχουσα γνώση.

 Τα συμπεράσματα παρατίθενται μετά τη συζήτηση και περιλαμβάνουν: α) απαντήσεις στα ερωτήματα και τους στόχους της Διπλωματικής εργασίας και β) τη συμβολή τους σε επιστημονικό ή πρακτικό επίπεδο.

1. **Προτάσεις *(προαιρετικά)***

Παρουσιάζονται πιθανές προεκτάσεις της υπάρχουσας έρευνας και δυνητικά επιστημονικά ενδιαφέροντα, που μπορεί να προκύψουν προκειμένου να αναπτυχθεί μια νέα έρευνα, πρόγραμμα, πρότυπο, κ.α.

**Βιβλιογραφία**

Παρουσιάζεται η βιβλιογραφία επιστημονικών άρθρων, διδακτορικών διατριβών βιβλίων και οποιουδήποτε άλλου συγγράμματος έχει χρησιμοποιηθεί και αναφερθεί στην Διπλωματική Πτυχιακή Εργασία, µε διάκριση σε 1) ελληνική, 2) ξένη και 3) Ηλεκτρονικές πηγές, µε αλφαβητική σειρά, σύμφωνα με τον τρόπο που παρατίθεται παρακάτω.

1. Ελληνόγλωσση
2. Ξενόγλωσση
3. Διαδικτυακές πηγές

Οι παραπομπές εντός του κειμένου και οι βιβλιογραφικές αναφορές στην ενότητας της Βιβλιογραφίας παρατίθενται με τους τρόπους που περιγράφονται παρακάτω ανάλογα με τον τύπο της δημοσίευσης και τη γλώσσα συγγραφής της.

1. **Παραπομπές *(μέσα στο κείμενο της Διπλωματικής Εργασίας)* (Harvard style):**

Όταν αναφέρονται πολλαπλές παραπομπές, αυτές ταξινομούνται χρονολογικά από την αρχαιότερη προς την πιο πρόσφατη. Ειδικότερα ισχύουν τα εξής για:

**Έναν (1) Συγγραφέα**

(Bakaloudis 2009, Aravanopoulos 2018) ή σύμφωνα με τον Bakaloudis (2009) ….

**Δύο (2) Συγγραφείς**

(Buthe & Dunke 1995, Bakaloudis & Vlachos 2011)

**Τρεις (3) ή περισσότεροι Συγγραφείς**

(Bakaloudis *et al*. 1998) ή σύμφωνα με τους Bakaloudis *et al.* (1998) …..

**Ό ίδιος Συγγραφέας και το ίδιο έτος**

(Bakaloudis 2011a, 2011b)

**Ο Ίδιος Συγγραφέας σε διαφορετικά έτη**

(Bakaloudis 2009, 2011)

**Εργασία που αναφέρεται από άλλον συγγραφέα**

(Jones 1998, από Carol 2001)

**Παραπομπή σε σελίδα βιβλίου**

(Jones 1998: 24)

1. **Βιβλιογραφίες (στο τέλος του κειμένου)**

Στο τέλος της Διπλωματικής Εργασίας παραθέτονται οι βιβλιογραφίες οι οποίες: α) Ταξινομούνται αλφαβητικά, β) Υποδιαιρούνται ενότητες σε: 1)Ελληνική, 2)Ξενόγλωσση Βιβλιογραφία και 3)Ηλεκτρονικές Πηγές. Ο τρόπος καταγραφής τους είναι ο ακόλουθος.

**Βιβλίο**

Επώνυμο, Ό. (ΕΤΟΣ) *Τίτλος του Βιβλίου*. Εκδοτικός Οίκος, Πόλη, Χώρα, αριθμός σελίδων.

Begon, M., Mortimer, M. & D.J. Thompson (1996) *Population Ecology*. 3rd ed. Blackwell Science, London, U.K.

**Κεφάλαιο από Βιβλίο**

Επώνυμο, Ο. (ΕΤΟΣ) Τίτλος του κεφαλαίου. Σε: Τίτλος του Βιβλίου. (Εκδότης, Ο. Επώνυμο). Σελίδες ΧΧ-ΧΧΧ. Εκδοτικός Οίκος, Πόλη, Χώρα.

Chesson, P.L. & T.J. Case (1985) Nonequilibrium community theories: chance variability, history and coexistence. In: *Community Ecology*. (eds. J. Diamond and T.J. Case). pp. 229-239. Harper & Row, N.Y., USA.

**Άρθρο από Περιοδικό**

Επώνυμο, Ο. (ΕΤΟΣ) Τίτλος του άρθρου. *Τίτλος Περιοδικού*, **Τόμος**, Σελίδες.

Bakaloudis, D.E., C.G. Vlachos & G.J. Holloway (1998) Habitat use by Short-toed Eagle (*Circaetus gallicus*) and their reptilian prey during the breeding season in Dadia forest (north-eastern Greece). *Journal of Applied Ecology*, **35**(6), 821-828.

**Άρθρο/Ανακοίνωση από Συνέδριο**

Επώνυμο, Ο (ΕΤΟΣ) Τίτλος του άρθρου ή της ανακοίνωσης. *Τίτλος του Συνεδρίου*. Ημερομηνία, Πόλη, Χώρα. Σελίδες ΧΧ-ΧΧΧ.

Newton, I. (1988) Individual performance in Sparrowhawks: the ecology of two sexes*. Proceedings 19th Ornithological Congress, 15-18 June 1988, Ottawa*. Ottawa: Canadian Ecological Society, pp. 125-154.

Kotsonas, E., Bakaloudis, D., Vlachos, C. & E. Abraham (2018) Effect of livestock grazing on the structure of bird communities of the pseudo-alpine zone. *9th Panhellenic Rangeland Conference*, 9-12 October, Larisa. Pages 385-392. (In Greek with English Summary).

**Ηλεκτρονικές Πηγές**

Επώνυμο, Ο. (ΕΤΟΣ) Τίτλος του θέματος. Ιστότοπος. Ημερομηνία προσπέλασης του ιστότοπου.

BirdLife International (2013) *Circaetus gallicus*. The IUCN Red List of Threatened Species 2013: e.T22734216A40734424. <http://dx.doi.org/10.2305/IUCN.UK.2013-2.RLTS.T22734216A40734424.en> . Downloaded on **07 November 2015**.

**ΠΑΡΑΡΤΗΜΑ *(προαιρετικά)***

Το παράρτημα μπορεί να περιλαμβάνεται συμπληρωματικό υλικό που αφορά τη διπλωματική εργασία και δεν περιλαμβάνεται στο κύριο σώμα της Διπλωματικής εργασίας.

**ΥΠΕΥΘΥΝΗ ΔΗΛΩΣΗ ΠΕΡΙ ΜΗ ΛΟΓΟΚΛΟΠΗΣ**

Οι πηγές που χρησιμοποιήθηκαν αναφέρονται σαφώς στη βιβλιογραφία και στο κείμενο, ενώ κάθε εξωτερική βοήθεια, αν υπήρξε, αναγνωρίζεται ρητά ακολουθώντας την ακαδημαϊκή δεοντολογία και τα προβλεπόμενα περί αποφυγής της λογοκλοπής.

 Ως λογοκλοπή ορίζεται ότι:

1. Κλοπή της εργασίας ή της ιδέας κάποιου: η διαδικασία αντιγραφής μια ιδέας ή γραπτής εργασίας ισχυριζόμενος ότι ήταν η πρωτότυπη (UK Encarta, 2007).
2. Χρήση ή αντιγραφή του έργου άλλων, από δημοσιεύσεις σε περιοδικά, πρακτικά συνεδρίων, διαλέξεις, διαδικτυακές παρουσιάσεις ή με οποιαδήποτε άλλη μορφή, με βιβλιογραφική αναφορά ή αν απαιτείται έγκριση για το υλικό που χρησιμοποιείται.
3. Η αναπαραγωγή ή παράφραση, χωρίς βεβαίωση, από δημόσιο ή ιδιωτικό (αδημοσίευτο) υλικό (συμπεριλαμβανομένων των υλικών από το διαδίκτυο), το οποίο αποτελεί πνευματική ιδιοκτησία, συμπεριλαμβανομένων των εργασιών άλλων φοιτητών/τριων.

 Σχετική Ελληνική Νομοθεσία: *Ο Νόμος 2121/1993 περί «Πνευματικής Ιδιοκτησίας, Συγγενικά Δικαιώματα και Πολιτιστικά Θέματα» (ΦΕΚ Α/25/1993 - Θέση σε ισχύ: 04.03.1993).*

Έχει συσταθεί ο Οργανισμός Πνευματικής Ιδιοκτησίας (άρθρο 69 του Ν.2121/1993, ΠΔ311/1994 (ΦΕΚ A/165/1994), με το άρθρο 8 παρ. 13 και 14 του Ν.2557/1997 (ΦΕΚ Α/217/1997), με το άρθρο 7 παρ. 13 του Ν.2819/2000 (ΦΕΚ Α/84/2000) και με το άρθρο 46 παρ. 9 - 13 του Ν.3905/2010 (ΦΕΚ Α/219/2010).

 Η υπεύθυνη δήλωση περί μη Λογοκλοπής είναι αναγκαία για να διασφαλίσει τα δικαιώματα του/της συγγραφέα της Διπλωματικής Εργασίας, αλλά και όλων των άλλων ερευνητών/τριων κι επιστημόνων των οποίων τα προϊόντα του πνευματικού μόχθου/ιδιοκτησίας χρησιμοποιήθηκαν στην συγκεκριμένη διπλωματική εργασία.

 Βρίσκεται στην τελευταία σελίδα της Διπλωματικής Εργασίας συμπληρωμένη κι υπογεγραμμένη από τον/την φοιτητή/τρια.

 Μετά την ολοκλήρωση της διπλωματικής εργασίας και πριν την τελική υποβολή τους προς εξέταση, πρέπει να έχουν χρησιμοποιήσεις για έλεγχο της λογοκλοπής το λογισμικό Turnitin που παρέχει η ΒΙΒΛΙΟΘΗΚΗ-ΚΕΝΤΡΟ ΠΛΗΡΟΦΟΡΗΣΗΣ ΑΠΘ στον ιστοχώρο. **https://www.lib.auth.gr/el/accessTurnitin**

Συντακτική Ομάδα:

Α. Στεργιάδου, Αν. Καθηγήτρια *(Υπεύθυνη),* Π. Αλιζώτη, Αν. Καθηγήτρια, Ζ. Ανδρεοπούλου, Καθηγήτρια, Δ. Μπακαλούδης, Αν. Καθηγητής, Σ. Παναγιωτίδης, Αν. Καθηγητής